CELEX: 32002R0923
Language: hu
Date: 2002-05-30 00:00:00
Title: A Tanács 923/2002/EK rendelete (2002. május 30.) az Európai Gazdasági Közösség és a Seychelle Köztársaság között létrejött, a Seychelle-szigetek partjainál folyó halászatról szóló megállapodásban előírt halászati lehetőségeknek és pénzügyi hozzájárulásnak a 2002. január 18. – 2005. január 17. közötti időszakra vonatkozó meghatározásáról szóló jegyzőkönyv megkötéséről

Avis juridique important

|

32002R0923

Official Journal L 144 , 01/06/2002 P. 0001 - 0002

A TANÁCS 923/2002/EK RENDELETE(2002. május 30.)az Európai Gazdasági Közösség és a Seychelle Köztársaság között létrejött, a Seychelle-szigetek partjainál folyó halászatról szóló megállapodásban előírt halászati lehetőségeknek és pénzügyi hozzájárulásnak a 2002. január 18. - 2005. január 17. közötti időszakra vonatkozó meghatározásáról szóló jegyzőkönyv megkötésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre és különösen annak 37. cikkére, a 300. cikkének (2) bekezdésére, valamint a 300. cikke (3) bekezdésének első albekezdésére,tekintettel a Bizottság javaslatára,tekintettel az Európai Parlament véleményére1,mivel:(1) A Brüsszelben 1987. október 28-án aláírt, az Európai Gazdasági Közösség és a Seychelle Köztársaság között a Seychelle-szigetek lehalászásáról szóló megállapodással2 összhangban a két fél megbeszéléseket tartott abból a célból, hogy meghatározza azokat a módosításokat, amelyeket a megállapodáshoz kapcsolódó jegyzőkönyv alkalmazási idejének lejártakor kell bevezetni.(2) E megbeszélések eredményeként egy új jegyzőkönyvet parafáltak 2001. szeptember 28-án, amely a fenti megállapodásban biztosított halászati lehetőségeket, valamint pénzügyi hozzájárulás mértékét határozza meg a 2002. január 18. - 2005. január 17. közötti időszakra.(3) A Közösségnek érdekében áll a jegyzőkönyv jóváhagyása.(4) A halászati lehetőségek tagállamok közötti felosztása a halászati lehetőségeknek a halászati megállapodás szerinti hagyományos felosztása alapján történik,ELFOGADTA EZT A RENDELETET:1. cikkAz Európai Közösség jóváhagyja a 2002. január 18. - 2005. január 17. közötti időszakra az Európai Gazdasági Közösség és a Seychelle Köztársaság között létrejött, a Seychelle-szigetek lehalászásáról szóló megállapodásban előírt halászati lehetőségeknek és pénzügyi hozzájárulás mértékének meghatározásáról szóló jegyzőkönyvet.A jegyzőkönyv szövege e rendelet3 mellékletét képezi.2. cikkA jegyzőkönyvben előírt halászati lehetőségek az alábbiak szerint kerülnek felosztásra a tagállamok között:a) tonhalra halászó kerítőhálós hajók- Spanyolország 18 hajó- Franciaország 20 hajó- Olaszország 1 hajó- Egyesült Királyság 1 hajób) felszíni horogsoros halászhajók- Spanyolország 15 hajó- Franciaország 5 hajó- Portugália 7 hajóAmennyiben az e tagállamokból beérkező engedélykérelmek nem merítik ki a jegyzőkönyvben biztosított halászati lehetőségeket, a Bizottság bármely más tagállamból beérkező engedélykérelmeket is tekintetbe vehet.3. cikkAzok a tagállamok, amelyek halászhajói e jegyzőkönyv alapján folytatnak halászatot, az 500/2001/EK bizottsági rendelet4 rendelkezéseinek megfelelően tájékoztatják a Bizottságot minden, a Seychelle-szigetek vizeiben kifogott halrakomány mennyiségéről.4. cikkA Tanács elnöke felhatalmazást kap, hogy kijelölje a Közösséget jogilag kötelező jegyzőkönyv aláírására jogosult személyeket.5. cikkEz a rendelet az Európai Közösségek Hivatalos Lapjában való kihirdetését követő harmadik napon lép hatályba.Ez a rendelet teljes egészében kötelező és közvetlenül alkalmazandó valamennyi tagállamban.Kelt Brüsszelben, 2002. május 30-án.a Tanács részérőlaz elnökM. A. CORTÉS MARTÍN1 2002. május 14-i vélemény (a Hivatalos Lapban még nem tették közzé.).2 HL L 119., 1987.5.7., 26. o.3 HL L 134., 2002.5.22., 40. o.4 HL L 73., 2001.3.15., 8. o.